Letecká služba Federálneho policajného zboru

Letecká služba Federálneho policajného zboru česky Letecká služba Federálního policejního sboru (LS FPS) bol letecký policajný útvar, ktorý existoval v rokoch 1991 až 1993 na území Česko-Slovenska. Predchodcom útvaru bol Úrad Federálneho ministerstva vnútra pre leteckú službu a nástupcom sa stali nové samostatné policajné letky na území Česka a Slovenska – Letecká služba Polície ČR a Letka Ministerstva vnútra Slovenskej republiky.

História

Letecká služba Federálneho policajného zboru vznikla oficiálne v roku 1991 a stala sa nástupcom Úradu Federálneho ministerstva vnútra pre leteckú službu. Jednalo sa však iba o formálnu zmenu, úlohy novej letky zostali, rovnako ako jej letecký park. Dôraz bol kladený predovšetkým na záchrannú činnosť. Policajné vrtuľníky zabezpečovali predovšetkým pohotovostné lety, pátrali po osobách a veciach a monitorovali dopravu. Letecká služba Federálneho policajného zboru prevádzkovala naďalej leteckú záchrannú službu na staniciach Kryštof 01 v Prahe a Kryštof 06 v Hradci Králové. Zánik Letecké služby Federálneho policajného zboru je spätý so zánikom Česko-Slovenska a so vznikom samostatných štátov Česka a Slovenska v roku 1993. Na území Česka sa nástupcom stala Letecká služba Polície ČR, na slovenskom území to bol Letecký útvar Ministerstva vnútra Slovenskej republiky.

Vrtuľníky

Letecká služba Federálneho policajného zboru prevádzkovala počas svojho pôsobenia vrtuľníky Mil Mi-2, Mil Mi-8, MBB Bo 105 a PZL Kania. Útvar mal spočiatku k dispozícii len sovietske vrtuľníky Mil Mi-2 a Mil Mi-8 a tiež dva modernejšie vrtuľníky MBB Bo 105, ktoré ale zakúpil predchádzajúci útvar. Pretože vrtuľníky MilMi-2 a MilMi-8 slúžili u polície už od 70. rokov, vedenie Leteckej služby federálneho policajného zboru si uvedomovalo, že je potrebné letecký park modernizovať. V roku 1992 pribudli do leteckého parku dva úplne nové vrtuľníky MBBBo105. V rovnakom roku havaroval jeden zo starších strojov MBBBo105 a nebol naďalej už používaný. Význam strojov MBBBo105 sa prejavil predovšetkým v službách leteckej záchrannej služby na stanici Kryštof 06 v Hradci Králové, kde tento typ vrtuľníkov slúžil až do roku 2004. Novým vrtuľníkom, ktorý sa v roku 1992 objavil u Leteckej služby Federálneho policajného zboru, bol poľský vrtuľník PZL Kania. Tento stroj vychádza konštrukčne zo staršieho vrtuľníka Mil Mi-2. Letecká služba Federálneho policajného zboru mala tento stroj z Poľska iba prenajatý. Trvalo slúžil v prospech leteckej záchrannej služby na stanici Kryštof 01 v Prahe. V roku 1993 bol tento stroj vrátený späť výrobcovi. V rokoch 1991 a 1992 sa v Československu predstavovala rad vrtuľníkov, boli to napríklad stroje BK 117, Eurocopter AS 365 Dauphin alebo vrtuľníky Bell 412. Letecká služba Federálneho policajného zboru stála aj pri nákupe stredných vrtuľníkov Bell 412, ktoré boli ale dodané až po roku 1993 Leteckej službe Polície ČR.
So zánikom Leteckej služby Federálneho policajného zboru boli rozdelené tiež vrtuľníky medzi oba nástupnícke štáty. Česko prevzalo deväť vrtuľníkov MilMi-2, dva stroje MilMi-8, tri stroje MBBBo105 a jeden vrtuľník PZLKania. Slovensko prevzalo štyri stroje MilMi-8 a šesť vrtuľníkov MilMi-2.